
PATVIRTINTA
Užimtumo tarnybos prie Lietuvos Respublikos socialinės apsaugos ir darbo ministerijos direktoriaus 
2018 m. balandžio 27 d. įsakymu Nr. V-182
(Užimtumo tarnybos prie Lietuvos Respublikos socialinės apsaugos ir darbo ministerijos direktoriaus 
2024 m. rugsėjo 18 d. įsakymo Nr. V4-28 redakcija)


STRATEGIJOS IR INOVACIJŲ SKYRIAUS NUOSTATAI

I SKYRIUS
BENDROSIOS NUOSTATOS

1. Strategijos ir inovacijų skyriaus nuostatai (toliau – Nuostatai) nustato Užimtumo tarnybos prie Lietuvos Respublikos socialinės apsaugos ir darbo ministerijos (toliau – Užimtumo tarnyba) Strategijos ir inovacijų skyriaus (toliau – Skyrius) statusą, uždavinius, funkcijas, teises, veiklos organizavimą ir atsakomybę bei veiklos kontrolę.
2. Skyrius yra Užimtumo tarnybos administracijos padalinys, tiesiogiai pavaldus ir atskaitingas Užimtumo tarnybos direktoriaus pavaduotojui. 
3. Skyrius savo veikloje vadovaujasi Lietuvos Respublikos Konstitucija, Lietuvos Respublikos tarptautinėmis sutartimis, Lietuvos Respublikos įstatymais, Lietuvos Respublikos Vyriausybės nutarimais, Lietuvos Respublikos socialinės apsaugos ir darbo ministro įsakymais, Užimtumo tarnybos direktoriaus įsakymais, kitais teisės aktais, susijusiais su nustatytų funkcijų vykdymu, ir šiais Nuostatais. 
4. Skyriaus struktūra nustatoma vadovaujantis Lietuvos Respublikos viešojo administravimo įstatymu ir Užimtumo tarnybos direktoriaus patvirtintu Užimtumo tarnybos pareigybių sąrašu. Skyriaus darbuotojų, dirbančių pagal darbo sutartis, (toliau – darbuotojai) kompetenciją, funkcijas, pavaldumą nustato jų pareigybių aprašymai.
5. Šiuose Nuostatuose vartojamos sąvokos:
Inovacija – tobulesnis technologinis, metodinis ar organizacinis sprendimas, kuris geriau nei ankstesnieji sprendimai tenkina suinteresuotųjų šalių (Užimtumo tarnybos klientų, darbuotojų ir t.t.) poreikius;
Strateginiai įsipareigojimai – tarpinstituciniuose planuose ar susitarimuose, tarptautiniuose planuose ar susitarimuose, išorės audito institucijų reikalavimuose ir (ar) rekomendacijose ar kituose strategiškai reikšminguose dokumentuose numatyti Užimtumo tarnybos į(si)pareigojimai.
6. Skyrius turi dokumentų blanką. 

II SKYRIUS
SKYRIAUS UŽDAVINIAI IR FUNKCIJOS

7. Skyriaus uždaviniai yra:
7.1. užtikrinti Užimtumo tarnybos veiklos strateginį valdymą;
7.2. užtikrinti rizikos valdymo ir vidaus kontrolės veiklas Užimtumo tarnyboje;
7.3. užtikrinti inovacijų paiešką, diegimą ir įtvirtinimą Užimtumo tarnybos veikloje;
7.4. užtikrinti Užimtumo tarnybos strateginių įsipareigojimų stebėseną.
8. Skyrius, įgyvendindamas jam nustatytus uždavinius, vykdo šias funkcijas:
8.1. Užimtumo tarnybos veiklos strateginio valdymo užtikrinimo srityje:
8.1.1. renka, kaupia, sistemina ir analizuoja informaciją, reikalingą Užimtumo tarnybos strateginio valdymo procesui;
8.1.2. koordinuoja Užimtumo tarnybos strateginio veiklos plano (toliau – SVP) rengimą; rengia šio plano  projektą;
8.1.3. koordinuoja Užimtumo tarnybos metinio veiklos plano, Užimtumo tarnybos administracijos padalinių metinių veiklos planų bei kitų Užimtumo tarnybos planavimo dokumentų suderinamumą su SVP;
8.1.4. 
8.1.54. vykdo SVP įgyvendinimo stebėseną ir pažangos vertinimą, rengia ataskaitas;
8.1.6. teikia pasiūlymus Užimtumo tarnybos vadovybei dėl Užimtumo tarnybos strateginių dokumentų bei strateginio valdymo proceso tobulinimo.
8.1.7. organizuoja ir dalyvauja rengiant mokymus ir konsultacijas strateginio valdymo klausimais;

8.2. rizikos valdymo ir vidaus kontrolės veiklų Užimtumo tarnyboje užtikrinimo srityje:
8.2.1. kuria, diegia, stebi ir tobulina Užimtumo tarnybos veiklos rizikos valdymo sistemą;
8.2.2. kuria, diegia, stebi ir tobulina Užimtumo tarnybos vidaus kontrolės sistemą;
8.2.3. organizuoja ir dalyvauja rengiant mokymus ir konsultacijas rizikos valdymo ir vidaus kontrolės įgyvendinimo klausimais;
8.2.4. informuoja Užimtumo tarnybos vadovybę ir administracijos padalinius apie rizikos valdymo ir vidaus kontrolės sistemų veiksmingumą ir gerinimo galimybes.

8.3. Užimtumo tarnybos strateginių įsipareigojimų stebėsenos užtikrinimo srityje:
8.3.1. renka, kaupia ir sistemina informaciją apie Užimtumo tarnybos strateginius įsipareigojimus;
8.3.2. vykdo Užimtumo tarnybos strateginių įsipareigojimų įgyvendinimo stebėseną;
8.3.3. teikia pasiūlymus Užimtumo tarnybos direktoriaus pavaduotojui dėl Užimtumo tarnybos strateginių įsipareigojimų įgyvendinimo proceso tobulinimo.

8.4. inovacijų paieškos, diegimo ir įtvirtinimo Užimtumo tarnyboje užtikrinimo srityje:
8.4.1. vykdo potencialių inovacijų Užimtumo tarybos veikloje paiešką;
8.4.2. atlieka potencialių inovacijų pritaikomumo Užimtumo tarnybos veikloje analizę;
8.4.3. rengia inovacijų diegimo Užimtumo tarnybos veikloje projektus;
8.4.4. koordinuoja ir (ar) įgyvendina inovacijų diegimo Užimtumo tarnybos veikloje projektus;
8.4.5. stebi ir vertina įgyvendinamų inovacijų diegimo Užimtumo tarnybos veikloje pažangą bei efektyvumą;
8.4.6. teikia pasiūlymus dėl išbandytų inovacijų įdiegimo į į kasdienę Užimtumo tarnybos veiklą; 
8.3.7. teikia pasiūlymus Užimtumo tarnybos direktoriaus pavaduotojui dėl inovacijų paieškos, diegimo ir palaikymo Užimtumo tarnybos veikloje proceso tobulinimo.

9. Skyrius taip pat vykdo šias funkcijas:
9.1. įgyvendina Užimtumo tarnybos direktoriaus įsakymus ir Užimtumo tarnybos direktoriaus pavaduotojo pavedimus;
9.2. dalyvauja darbo grupėse ir komisijose konkrečioms užduotims atlikti bei pasitarimuose;
9.3. dalyvauja įgyvendinant kitų administracijos padalinių veiklos procedūras;
9.4. vykdo išankstinę ir einamąją finansų kontrolę pagal Skyriaus kompetenciją;
9.5. atstovauja Užimtumo tarnybai Lietuvos Respublikos valstybės ir savivaldybių institucijose, įstaigose ir organizacijose;
9.6. nustato Skyriaus poreikį pirkimams ir teikia paraiškas pirkimų planui sudaryti, rengia perkamų prekių, paslaugų ir darbų viešojo pirkimo paraiškas;
9.7. nustato Skyriaus darbuotojų mokymo bei kvalifikacijos tobulinimo poreikį ir teikia Užimtumo tarnybos Žmogiškųjų išteklių valdymo skyriui;
9.8. analizuoja Skyriaus funkcijų vykdymui reikalingų duomenų poreikį, formuluoja pasiūlymus ir rengia užduotis programinės įrangos kūrimui ir tobulinimui, dalyvauja testuojant sukurtą programinę įrangą;
9.9. rengia Užimtumo tarnybos teisės aktų ir kitų dokumentų projektus Skyriaus kompetencijai priskirtais klausimais;
9.10. vizuoja  dokumentus Skyriaus kompetencijai priskirtais klausimais;
9.11. pildo Skyriaus darbuotojų darbo laiko apskaitos žiniaraščius;
9.12. tvarko Skyriaus veiklos dokumentus, užtikrina tinkamą dokumentų saugojimą, naikinimą ir perdavimą į archyvą;
9.13. vykdo kitas teisės aktų nustatytas funkcijas Skyriaus kompetencijai priskirtais klausimais.
III SKYRIUS
SKYRIAUS TEISĖS

10. Skyrius, įgyvendindamas jam nustatytus uždavinius ir vykdydamas nustatytas funkcijas, turi teisę:
10.1. teikti Užimtumo tarnybos direktoriui ir Užimtumo tarnybos direktoriaus pavaduotojui pasiūlymus dėl teisės aktų tobulinimo;
10.2. gauti iš Užimtumo tarnybos administracijos padalinių pasiūlymus, pastabas ar išvadas dėl Skyriaus rengiamų teisės aktų ar kitų dokumentų projektų;
10.3. gauti Skyriaus funkcijoms vykdyti reikalingą informaciją iš Užimtumo tarnybos administracijos padalinių, kitų valstybės ir savivaldybių institucijų, įstaigų bei kitų juridinių ir fizinių asmenų;
10.4. rengti pasitarimus, organizuoti ir dalyvauti organizuojant seminarus, kitus renginius Skyriaus kompetencijai priskirtais klausimais;
10.5. dalyvauti kitų valstybės institucijų ir įstaigų ar savivaldybių komisijų (darbo grupių) veikloje;
10.6. įforminti Skyriaus blanke ir pasirašyti siunčiamus ar vidaus dokumentus Skyriaus kompetencijai priskirtais klausimais.

IV SKYRIUS
SKYRIAUS VEIKLOS ORGANIZAVIMAS

11. Skyriaus darbas organizuojamas vadovaujantis Užimtumo tarnybos metiniais veiklos planais, Skyriaus metiniais veiklos planais, šiais Nuostatais, Užimtumo tarnybos direktoriaus ir Užimtumo tarnybos direktoriaus pavaduotojo pavedimais ir rezoliucijomis.
12. Skyriaus veiklą organizuoja Skyriaus vedėjas (toliau – Vedėjas).
13. Vedėjas yra tiesiogiai pavaldus Užimtumo tarnybos direktoriaus pavaduotojui.
14. Vedėjas:
14.1. planuoja ir organizuoja Skyriaus darbą: paskirsto užduotis Skyriaus darbuotojams ir kontroliuoja jų vykdymą, teikia pasiūlymus Užimtumo tarnybos direktoriaus pavaduotojui dėl Skyriaus veiklos tobulinimo;
14.2. dalyvauja rengiant Skyriau nuostatus ir Skyriaus darbuotojų pareigybės aprašymus, teikia derinti Užimtumo tarnybos Žmogiškųjų išteklių valdymo skyriui;
14.3. atsako už Skyriui pavestų uždavinių ir funkcijų atlikimą;
14.4. teikia Užimtumo tarnybos direktoriaus pavaduotojui pasiūlymus dėl:
14.4.1. vidaus darbo tvarkos dokumentų rengimo;
14.4.2. Skyriaus nuostatų ir pareigybių skaičiaus;
14.4.3. Skyriaus darbuotojų veiklos vertinimo;
14.4.4. Skyriaus darbuotojų kvalifikacijos kėlimo;
14.4.5. Skyriaus darbuotojų skatinimo, tarnybinių ar drausminių nuobaudų jiems skyrimo;
14.4.6. komisijų ir darbo grupių specialioms užduotims vykdyti sudarymo ir kitais klausimais;
14.5. nustatyta tvarka atsiskaito Užimtumo tarnybos direktoriaus pavaduotojui už savo Skyriaus veiklą;
14.6. atsako už viešai privalomos skelbti informacijos turinio parengimą ir viešinimą;
14.7. vykdo kitas Vedėjo pareigybės aprašyme ir kituose teisės aktuose nustatytas funkcijas bei Užimtumo tarnybos direktoriaus ir Užimtumo tarnybos direktoriaus pavaduotojo pavedimus.
15. Laikinai nesant Vedėjo, teisės aktų nustatyta tvarka jo funkcijas laikinai vykdo Užimtumo tarnybos direktoriaus paskirtas asmuo.
16. Skyriaus darbuotojai tiesiogiai pavaldūs ir atsiskaito už pavedimų vykdymą Vedėjui.
17. Skyriaus darbuotojai atlieka pareigybės aprašyme nustatytas funkcijas, vykdo pavestas užduotis.
18. Skyriaus veiklą kontroliuoja Užimtumo tarnybos direktoriaus pavaduotojas teisės aktų nustatyta tvarka.

V SKYRIUS
BAIGIAMOSIOS NUOSTATOS

19. Skyrius Lietuvos Respublikos įstatymų ir kitų teisės aktų nustatyta tvarka pertvarkomas, reorganizuojamas ar likviduojamas Užimtumo tarnybos direktoriaus sprendimu.
20. Su šiais nuostatais pasirašytinai supažindinami visi Skyriaus darbuotojai.
21. Šie nuostatai gali būti keičiami ir (ar) papildomi Užimtumo tarnybos direktoriaus sprendimu.

________________________

